જણાવી દઈએ કે પ્રભુ રામના જન્મસ્થળે એમની લીલાઓને પ્રદર્શિત કરતી કેટલીય ઘટનાઓ પ્રદર્શિત કરવામાં આવશે. આના માટે કાર્યક્રમ નિર્ધારિત કરી દેવામાં આવ્યો છે. 6 નવેમ્બરે અયોધ્યા નગરીમાં 11.30 વાગ્યાથી 3.30 વાગ્યા સુધી શોભા યાત્રા નિકળશે. જેમાં કોરિયા, રશિયા, લાઓસ અને ત્રિનિદાદના કલાકારો સહિત કુલ 500 લોક કલાકાર ભાગ લેશે. 3થી 3.30 વાગ્યાની વચ્ચે રામ બજાર અને શિલ્પગ્રામનું ઉદ્ઘાટન થશે. 3.15 વાગ્યે યુપી અને બિહારના રાજ્યપાલ, મુખ્યમંત્રી અને દક્ષિણ કોરિયાની પ્રથમ મહિલા રાણી હો પાર્ક પર પુષ્પાંજલી અર્પણ કરશે.